Djøf’erne, bureaukratiet og new public management er en kæmpe gevinst for Danmark. De har moderniseret den offentlige sektor og gjort Danmark til et af de bedste og mest veldrevne lande i verden, siger de to professorer Ove K. Pedersen og Kurt Klaudi Klausen.

I debatten om djøfiseringen af den offentlige sektor lyder det næsten, som om det danske samfund befinder sig på sammenbruddets rand. Fra alle sider rakkes der ned på djøf’erne, bureaukratiet og ikke mindst uvæsenet over dem alle: new public management. Men alle tre hadeobjekter er i virkeligheden nogle af de vigtigste forklaringer på, at Danmark klarer sig langt bedre end andre lande på snart sagt alle væsentlige parametre. Danmark er i dag et af de mest konkurrencedygtige, veldrevne, antikorrupte og velfungerende samfund på hele kloden. Og meget af det kan danskerne takke de akademisk uddannede djøf’ere, bureaukratiet og moderniseringen af den offentlige sektor for. Login Klik her